আয়াতুল্লাহ রুহুল্লাহ খোমেনি ছিলেন ইরানের সর্বোচ্চ ধর্মীয় নেতা। তিনি মোহাম্মদ রেজা শাহ পাহলভিকে এক ইসলামিক গণজাগরণের মধ্য দিয়ে পদচ্যুত করেন। এর মধ্য দিয়ে দীর্ঘ আড়াই হাজার বছরের রাজতন্ত্র উৎখাত হয়ে ইরানে ইসলামী প্রজাতন্ত্র চালু হয়। আয়াতুল্লাহ রুহুল্লাহ খোমেনি ছিলেন একজন বিপ্লবী নেতা। দ্বিতীয় বিশ্বযুদ্ধের পর ইরান চলে গিয়েছিল আমেরিকান সাম্রাজ্যবাদের অধীনে। তার সঙ্গে হাত মিলিয়েছিল সোভিয়েত সমাজতান্ত্রিক সরকার। এর আগে থেকেই ইরানে ছিল ব্রিটিশদের পুতুল সরকার। মূলত ইরানের তেলের খনিগুলোর দখল নেওয়াই ছিল এদের উদ্দেশ্য। তখন রুহুল্লাহ খোমেনি গণআন্দোলনের ডাক দেন। এর জন্য তাকে অত্যাচার নিগৃহের শিকার হতে হয়েছে বহুবার। স্বদেশ ত্যাগ করে তিনি প্রথমে ইরাক, তুরস্ক ও পরে ফ্রান্সে গিয়ে আশ্রয় গ্রহণ করেছিলেন। সেখান থেকেই চালিয়েছেন বৈপ্লবিক কার্যক্রম। অবশেষে এক রক্তাক্ত বিপ্লবের মধ্য দিয়ে রাজতন্ত্রের পতন ঘটান। ধূলিসাৎ করে দেন সব বিদেশি চক্রান্তও। ১৪ বছর পর যেদিন তিনি দেশে ফিরে এসেছিলেন সেদিন রাস্তায় নেমেছিল ৭০ লাখ মানুষ। তিনি ইসলামী বিপ্লবের ডাক দিলেন। ইসলামিক আইনে সংবিধান রচনা করলেন। ফরাসি ও রুশ বিপ্লবের পরে ইরানের সেই ইসলামিক বিপ্লবকে বলা হয় তৃতীয় জনবিপ্লব। ১৯৮০ সালে ক্যানসার আক্রান্ত হয়ে মাত্র ৬০ বছর বয়সে তিনি মারা যান। সেই থেকে ইরান আজো তার নির্দেশিত পথে চলছে। রুহুল্লাহ খোমেনি ছোটবেলা থেকেই ছিলেন অত্যন্ত মেধাবী। মাত্র সাত বছর বয়সেই তিনি কোরআনে হাফেজ হয়েছিলেন। তারপর খুব অল্প বয়সেই ইসলামী জ্ঞান সম্পর্কে এতটা সুপণ্ডিত হয়ে ওঠেন যে, তাকে ইমাম আখ্যা দেওয়া হয়।